David McCallum
David McCallum (fæddur David Keith McCallum, 19. september 1933; d. 25. september 2023) var skoskur leikari sem er þekktastur fyrir hlutverk sín í NCIS, The Man from U.N.C.L.E., The Great Escape, The Greatest Story Ever Told og Sapphire & Steel.

Einkalíf 
McCallum fæddist í Glasgow, í Skotlandi. Foreldrar hans voru miklir tónlistarmenn en faðir hans var konsertmeistari hjá Royal Philharmonic hljómsveitinni og London Philharmonic hljómsveitinni. McCallum stundaði nám við Royal Academic of Dramatic Art og gerðist aðsoðarsviðstjóri hjá Glyndebourne óperunni árið 1951. McCallum hefur verið giftur tvisvar sinnum: leikkonunni Jill Ireland 1957 – 1967 og saman eiga þau 3 börn, en hefur verið giftur Katherine Carpenter síðan 1967 og saman eiga þau tvö börn.

Ferill

Leikhús 
McCallum hefur komið fram í leikritum á borð við: Amadeus, Communicating Doors, The Hunting of the Shark, Comedians, The Lion in Winter og Julius Caesar. Lék hann í Run for Your Wife frá 1987 – 1988 í Ástralíu.

Sjónvarp 
Í Bretlandi þá kom McCallum fram í nokkrum sjónvarpsþáttum og sjónvarpsmyndum áður en hann kom fram á sjónarsviðið í bandaríkjunum. Kom hann fram í sjónvarpsþáttum á borð við The Outer Limits og Perry Mason áður en honum var boðið hlutverk í bandaríska sjónvarpsþættinum The Man from U.N.C.L.E. sem hinn dularfulli rússneski fulltrúi Illya Kuryakin árið 1964. Persóna McCallum varð mjög vinsæl í bandaríkjunum en þátturinn var sýndur á þeim tíma sem kalda stríðið var í gangi. Fékk hann ógrynni af aðdáendabréfum og var almennt kallaður hinn ljóshærði Bítill og myndaðist oft sannkallað bítlaæði í kringum hann. McCallum fékk tvær tilnefningar til Emmy verðlauna fyrir hlutverk sitt og lék hann í þættinum 1964 – 1968. Endurtók hann hlutverkið í sjónvarpsmyndinni The Return of the Man from U.N.C.L.E.: The Fifteen Years Later Affair frá 1983. 

McCallum kom einnig fram í bresku sjónvarpsþáttunum Colditz 1972 – 1974 og Sapphire & Steel frá 1979-1982. Kom hann fram sem gestaleikari í þáttum á borð við: The A-Team, Matlock, Babylon 5 og Sex and the City. McCallum hefur síðan 2003 leikið réttarlæknirinn Donald Ducky Mallard í sjónvarpsþættinum NCIS.

Kvikmyndir 
McCallum byrjaði ferilinn sem aukaleikari í breskum kvikmyndum á seinni hluta sjötta áratugarins og fyrsta hlutverk hans var í Whom the Gods Love, Die Young. Lék hann síðan í myndum á borð við Violent Playground, Robbery Under Arms og A Night to Remeber. Fyrst hluverk hans í bandarískri kvikmynd var í Freud the Secret Passion árið 1962 sem var leikstýrt af John Huston . Síðan lék hann í Billy Budd eftir Peter Ustinov. McCallum lék í The Great Escape á móti Steve McQueen, James Garner og Richard Attenborough. Einnig lék hann í The Greatest Story Ever Told frá 1965 eftir George Stevens á móti Max Von Sydow og Charlton Heston. Hefur McCallum síðan þá kom í nokkrum kvikmyndum á borð við King Solomon´s Treasure, Hear My Song og Cherry.

Tónlist 
Á sjöunda áratugnum þá gaf McCallum út fjórar plötur með Capitol Records með framleiðandanum David Axelrod: Music...A Part of Me (1966), Music...A Bit More of Me (1966), Music...It's Happening Now (1967) og McCallum (1968). Þekktast lagið hans er Eagle sem Dr.Dre notar síðan sjálfur í The Next Episode. McCallum söng ekki inn á þessar plötur heldur notaði hann blöndu af óbói, frönsku horni og strengjum með gítar og trommum.

Kvikmyndir og sjónvarp

Leikhús 
 Samuel Beckett Theatre: Bert Challenor í Comedians
 Manhattan Theatre Club Stage II: Time and Again
 Variety Arts Theatre: Harold Palmer í Communicating Doors
 Primary Stages: Nasty Little Secrets
 Union Square Theatre: Pastor Manners í Ghosts
 Stage 73: Philipp í The Philanthropist
 Music Box Theatre (1999-2000): Joseph II í Amadeus 
 Eugene O´Neill Theatre (1976-1977): California Suite
 Booth Theatre (1968): Julian í The Flip Side

Verðlaun og tilnefningar 
Drama Desk-verðlaunin
 1984: Tilnefndur sem besti leikari fyrir The Philanthropist.

Emmy-verðlaunin
 1969: Tilnefndur sem besti leikari fyrir Teacher, Teacher.
 1966: Tilnefndur sem besti leikari í drama seríu fyrir The Man from U.N.C.L.E..
 1965: Tilnefndur sem besti leikari í drama seríu fyrir The Man from U.N.C.L.E..

Golden Globe-verðlaunin
 1966: Tilnefndur sem besti leikari í drama seríu fyrir The Man from U.N.C.L.E..

Laurel-verðlaunin
 1966: Golden Laurel verðlaunin sem besta nýja karlandlitið

Tilvísanir

Heimildir

Tenglar 
 
  David McCallum á heimasíðu NCIS á CBS heimasíðunni
 David McCallum á The Internet Off-Broadway Database heimasíðunni 
 David McCallum á heimasíðu IBDB (Internet Broadway Database)
 Aðdáendasíða David McCallum
 Aðdáendasíða U.N.C.L.E.

McCallum, David